മലയാള സിനിമകള് വെള്ളിയാഴ്ച മുതല് റിലീസ് ചെയ്യാന് തീരുമാനം ജോജു ജോര്ജ് നായകനായ ചിത്രം സ്റ്റാര് ആണ് ആദ്യം റിലീസിനെത്തുക. കൊച്ചി: കോവിഡ് മഹാമാരി സൃഷ്ടിച്ച അനിശ്ചിതത്വത്തിനൊടുവില് സംസ്ഥാനത്ത് തിയറ്ററുകള് ഇന്നു മുതല് തുറന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ നോ ടൈം ടു ഡൈ, വെനം തുടങ്ങിയ ഇംഗ്ലീഷ് സിനിമകളാണ് ഇന്ന് റിലീസ് ചെയ്തത്. മലയാള സിനിമകള് ഇറങ്ങുന്നതിനെ സംബന്ധിച്ച ചര്ച്ചകള് നടന്നു വരികയായിരുന്നു. ഇന്നു ചേര്ന്ന ഫിലിം ചേംബര് യോഗത്തില് മലയാള സിനിമകള് വെള്ളിയാഴ്ച മുതല് റിലീസ് ചെയ്യാന് തീരുമാനമായി. ജോജു ജോര്ജ് നായകനായ ചിത്രം സ്റ്റാര് ആണ് ആദ്യം റിലീസിനെത്തുക. ഫിലിം ചേംബര് യോഗത്തില് നിര്മാതാക്കള്, വിതരണക്കാര്, തീയറ്റര് ഉടമകള് എന്നിവയുടെ സംഘടനാ ഭാരവാഹികളും പങ്കെടുത്തു. മരയ്ക്കാര് അറബിക്കടലിന്റെ സിംഹം തീയറ്റര് റിലീസ് ചെയ്യണമെന്ന് നിര്മാതാവ് ആന്റണി പെരുമ്ബാവൂരിനോട് ആവശ്യപ്പടാനും ഫിലിം ചേംബര് യോഗത്തില് തീരുമാനമായി. കര്ശന കോവിഡ് മാനദണ്ഡങ്ങള് പാലിച്ചു മാത്രമായിരിക്കും തിയറ്ററില് ആളുകളെ പ്രവേശിപ്പിക്കുക. കുട്ടികളെ തിയറ്ററില് പ്രവേശിപ്പിക്കേണ്ട എന്ന തീരുമാനവും സര്ക്കാര് പുറപ്പെടുവിച്ചു.